cyanic-selkie/wikianc huggingface dataset:
Одвоено тело
Одвоено тело — динамична класа на мали планети на работ од Сончевиот Систем и се припадници на поширокото семејство на Заднептунци. Овие тела имаат орбити чии најблиски точки до Сонцето (перихел) се доволно далечни од гравитационото влијание на Нептун така што тие се само делумно зафатенио од Нептун и другите познати планети: на овој начин тие како да се „одвоени“ од остатокот од Сончевиот Систем, со исклучок на привлекувањето на Сонцето.
Немања Александров
Кариера
Во летото 2006 година, тој потпиша договор со Црвена звезда. Помина две сезони со црвено-белите, но не играше многу. Сезона 2008/09 година, пропуштил поради повреда.
Одвоено тело
На овој начин, одвоените тела значително се разликуваат од повеќето познати Заднептунци, кои образуваат лабаво дефинирано множество од населеност растроена до различни степени во нивната моментална орбита преку гравитационите средби со џиновски планети, воглавно она на Нептун. Одвоените тела имаат поголем перихел од останатите Заднептунци, вклучувајќи ги тука и телата во орбитална резонанција со Нептун, како што се Плутон, Класичните тела на Кајперовиот Појас во нерезонантна орбита како што е Макемаке, и телата од Расеаниот Диск како што е Ерида.
Немања Александров
Кариера
Во август 2009 година. по пробата потпиша тригодишен договор со Унион Олимпија.Но, пред истекот на првата година од договорот, тој го напуштил тимот од Љубљана, кој е во финансиски проблеми. После тоа заминал во Италија и потпишал договор со тимот на Скаволини. Таму поминува една сезона.
Одвоено тело
Одвоените тела во дел од научната литература се познати како надополнување на телата од Расеаниот Диск (Н-ТРД), далечни одвоени тела (ДОТ), или надополнети-расеани, како што се во формалната класификација на Длабокиот еклиптички преглед. На овој начин се добива динамичкото градирање кое постои меѓу орбиталните параметри на расеаниот диск и населението на одвоени тела.
Немања Александров
Кариера
Во март 2013 година потпишува договор со шпански Манрес до крајот на сезоната. Во јули 2013 г. потпишал двегодишен договор со Олденбург, Германија, и во јули 2015 г. го продолжи договорот со овој клуб на уште една сезона.
Репрезентација
Александров беше репрезентативец на Србија на ЕП 2007 година. во Шпанија.
Одвоено тело
Досега се забележани девет вакви тела, од кои најголемото, најдалечното, и најпознатото е Седна. Тие со перихел поголем од 50 ае се наречени Седноиди. Од 2018 година, познати се три Седноиди, Седна, и Лелеакухонуа.
Орбити
Одвоените тела имаат перихел многу поголем од Нептуновиот афел. Тие честопати имаат крајно елиптична, многу голема орбита со големи полуоски од неколку стотини астрономски единици (ае, полупречникот на Земјината орбита). Овие орбити не можат да се создадат од гравитиациони расејувања предизвикани од џиновските планети, дури и од оние на Нептун. Наместо тоа, дадени се бројни објаснувања, вклучувајќи ја и средбата со ѕвезда кој поминала во близина или пак далечни тела со големини на планети, или самиот Нептун (кој можно е некогаш да имал позанесена орбита, од која ги повлекло телата во нивните моментални орбити) или исфрлени планети (постоеле во почетниот Сончев Систем и подоцна биле исфрлени од истиот).
Класификацијата според екипата од Длабокиот еклиптички преглед боведува формална разлика меѓу телата кои се расено-блиски (кои можно е да се расеани од Нептун) и расеано-издолжни тела (на пример 90377 Седна) користејќи го Тисерановиот параметар со вредност од 3.
Предложената претпоставка за Планетата Девет наведува дека орбитите на неколку расеани тела може да се објаснат преку гравитационото влијание на големите, сè уште незабележани планети меѓу 200 ае и 1200 ае од Сонцето и/или влијанието на Нептун.
Класификација
Одвоените теласе едн од петте динамички класи на ЗНТ; другите четири класи се класични тела од Кајперовиот Појас, резонантни тела, тела од Расеаниот Диск (ТРД) и Седноиди. Одвоените тела вообичаено имаат перихел поголем од 40 АЕ, со што се спречени силните заемодејтва со Нептун, која пак има приближно кружна орбита на растојание од 30 АЕ од Сонцето. Сепак, не постојат јасни граници меѓу Расеаниот Диск и областите со одвоени тела, од причина што и двете области се ЗНТ и имаат пресечна област на растојанија од 37 и 40 АЕ. Тело од оваа пресечна област кое е идентификувано е.
Забележувањето на 90377 Седна во 2003 година, заедно со други тела откриени во тој период како што се и, ја потикнало дебатата за категорија на далечни тела кои можно е да се дел од внатрешниот Ортов Облак или (поверојатно) преодни тела меѓу Расеаниот Диск и внатрешниот Ортов Облак.
Иако Седна се вбројува како тело од Расеаниот Диск од страна на КМП, откривачот Мајкл Браун го дал тој предлог поради растојанието, односно перихел од 76 АЕ што пак значи дека е премногу далеку за да биде под влијсние на надворешните планети би требало да се вбројува како тело од внатрешниот Ортов Облак, а не како дел од Расеаниот Диск. Оваа класификација на Седна како одвоено тело е се поприфатено во поновите трудови.
Овој начин на размислување наведува дека недостатокот на значително гравитационо заемнодејство со надворешните планети оформува продолжена надворешна група која започнува некаде меѓу перихелот на Седна од 76 АЕ и попознатите тела од Расеаниот Диск како што се (перихел од 35 АЕ), кое се наведува како тело од Расеаниот Диск според Длабокиот еклиптички преглед.
Влијанието на Нептун
Еден од проблемите со дефинирањето на оваа продолжена категорија е слабата резонанса која е можно да постои и е тешко докажлива поради хаотичните планетарни растројувања и моменталниот недостаток на точно определени орбити на овие далечни тела. Нивните орбитални периоди се поголеми од 300 години и нивното набљудување траело кратко лачно само неколку години. Поради големите растојанија и спорото движење во однос на позадинските ѕвезди, најверојатно ќе бидат потребни десетолетија пред повеќето од овие далечни орбити се определат со фдоволно голема прецизност за да се потврди или отфрли постоењето на резонанса. Дополнителното подобрување на пресметките за орбитите и потенцијалните резонанси на овие тела ќе помогне во разбирањето на поместувањето на џиновските планети и создавањето на Сончевиот Систем. За пример, симулациите спроведени од страна на Емелјаненко и Киселева во 2007 година покажуваат дека многу од далечните тела можно е да се во резонанса со Нептун. Се забележало дека посоти 10% можност 2000 CR105 е во резонанса со однос од 20:1, и шанса од 38% дека 2003 QK91 е во резонанса со однос од 10:3, и шанса од 84% дека е во резонанса со однос од 8:3. Можната џуџеста планета најверојатно има шанса од околу 1% да е во резонанса со однос 4:1.
Влијанието на можни планети кои постојат зад Нептун
Мајк Браун кој ја постави претпоставката за постоењето на девета планета забележал дека „сите познати далечни тела се привлечени малку од Кајперовиот Појас, најверојатно се групираат под влијанието на претпоставената планета (особено тела со голема полуоска поголема од 100 АЕ и перихел поголем од 42 АЕ)." Карлос де ла Фуенте и РалФ де ла Фуенте Маркос пресметале дека некои од статистички значајните коменсурабилности се во согласност со претпоставката за постоење на девета планета; особено, бројни тела како кои се познати под името крајни заднептунски тела (КЗТ). можно е да се заробени во резонатни односи од 5:3 и 3:1 со претпоставената девета планета ∼700 AU.
Можни одвоени тела
Ова е and therefore are likely to be detached objectсписокот на познати тела според намалувачки перихел, кои не може ласно да се расејат од моменталната орбита на Нептун и од таа причина се најверојатно одвоени тела, но сè уште се во внатрешноста на перихелната празнина меѓу ≈50–75 АЕ која ги дефинира седноидите:
Телата кои се наведени подолу имаат перихел поголем од 40 АЕ, и голема полуоска поголема од 47,7 АЕ (резонансата од 1:2 со Нептун, и приближната надворешна граница на Кајперовиот Појас)
Следниве тела исто така може да се разгледуваат како одвоени тела, но со малку покуси растојанија на перихелот од 38-40 АЕ.
Тур де Свис 2012
Тур де Свис 2012 било 76. издание на велосипедската етапна трка Тур де Свис. Започнала на 9 јуни со поединечен хронометар во Лугано и завршила на 17 јуни, во Серенберг по девет етапи. Таа била 17. трка од овогодинешната сезона на Светската турнеја.
Екипи
Дваесетте екипи кои се натпреварувале на трката биле:
Мисисипијан
Мисисипијан, познат и како долен карбон или ран карбон, ― потпериод во геолошката временска скала или потсистем на геолошкиот запис. Тој е претходниот од двата потпериоди на периодот карбон кој траел од приближно 358,9 до 323,2 милиони години. Како и со повеќето други геохронолошки единици, карпестите корита што го дефинираат Мисисипијанот се добро идентификувани, но точните датуми на почеток и крај се неизвесни за неколку милиони години. Мисисипијанот е наречен така затоа што карпите со оваа возраст се изложени во долината на Мисисипи.
Мисисипијанот бил период на морски престапи во северната хемисфера: нивото на морето било толку високо што само Феноскандискиот Штит и Лауренскиот Штит биле суви. Кратоните биле опкружени со обемни делта системи и лагуни, и карбонатна седиментација на околните континентални платформи, покриени со плитки мориња.
Во Северна Америка, каде што интервалот се состои првенствено од морски варовници, тој е третиран како геолошки период помеѓу Девонот и Пенсилванијанот. За време на Мисисипијанот, важна фаза на орогенеза се случила во Апалачките Планини. Геолошката временска скала на Геолошкото истражување на Соединетите Држави (ГИСД/USGS) ја покажува нејзината поврзаност со другите периоди.
Во Европа, Мисисипијанот и Пенсилванијанот се групирани заедно како карбонски систем, и традиционално се нарекувани горен карбон и долен карбон.
Поделби
Во службената геолошка временска рамка, мисисипијанот е поделен на три фази:
Долните две потекнуваат од европската стратиграфија, горното од руската стратиграфија. Покрај Европа и Русија, постојат многу локални поделби кои се користат како алтернативи за меѓународната временска рамка. Во северноамериканскиот систем, мисисипијанот е поделен на четири фази:
Список на ѕвезди во соѕвездието Летечка Риба
Ова е список на позначајни ѕвезди во соѕвездието Летечка Риба, надолно подредени според сјајноста.
NGC 4373
NGC 4373 — елиптична галаксија во соѕвездието Кентаур, заведена во Новиот општ каталог на длабоконебесни тела.
Откривање
Објектот е откриен на 8 јуни 1834 година од страна на Џон Хершел, со помош на рефлекторски телескоп, чијашто леќа имала пречник од 18,7 см.
Податоци од набљудување
Според морфолошката класификација на галаксиите, NGC 4373 е од видот E/SB0. Видливиот сјај со голо око изнесува 10,9 m, а оној во рамките на интервалот од минималната до максималната честота 11,9 m, додека површинскиот сјај изнесува 13,1 m/лм2. NGC 4373 има привидни димензии од 3,6' х 2,6'.
Астрономски податоци
Објектот е од епохата Ј2000.0. Положбениот агол на објектот е во износ од 43°.
Други поделби
Проучување на NGC 4373 е вршено од повеќе истражувачи, па поради тоа е вклучен и во други познати збирки според различн критериуми на поделба. Така, во Каталогот на најважните галаксии (PGC), објектот се среќава со ознаката 40498. Во рамките на атласот на длабокото небо, Уранометрија 2000.00, објектот припаѓа на групата означена со бројот 402; додека во Каталогот на основни ѕвезди (GSC) е групиран под бројот 7761. Објектот е забележан и во фотографското истражување спроведено од Паломарската опсерваторија во 1958 година, каде што се споменува во групата под број N/A.
Методија Илиевски
Методија Илиевски - Креола (роден на година во  - починал во  година во ) — македонски оперски пејач.
Животопис
Илиевски пеење научил приватно кај Ст. Липша. Во Операта на МНТ бил од 1948 до 1972 година. Во почетокот како член на Хорот, а подоцна како солист, бил носител на басовскиот репертоар во првите две децении од дејноста на Операта. Остварил повеќе од 45 помали и поголеми улоги, меѓу кои позначајни се: Дон Базилио (Севилскиот бербер), Дулкамара (Љубовен напиток), Филип (Дон Карлос), Спарафучиле (Риголето), Цар Самуил во истоимената опера од К. Македонски. Поседувал мек и пријатен глас со басовско-баритонски тембр.
Tenthredo bifasciata
Tenthredo bifasciata е вид пиласта оса од семејството Tenthredinidae.
Распространетост
Овој вид може да се најде во Средна и Јужна Европа, и се среќава на повеќе места во Македонија.
Живеалиште
Tenthredo bifasciata главно живее на ливади, особено близу до шумските области.
Опис
Tenthredo bifasciata може да достигне должина од 11-13 милиметри. Градите и главата се црно-кафеави. Абдоменот покажува една или две попречни бели или бледо жолти ленти, понекогаш прекинати. Крилата се жолтеникаво-кафеави или затемнети со метална рефлексија.
Биологија
Овие пиласти оси може да се сретнат од јули до август. Возрасните главно се хранат со нектар и полен на штитоцветните растенија, особено со Heracleum sphondylium. Ларвите се хранат со Sonchus arvensis.
Спин (појаснување)
Спин (spin) e англиски збор што означува вртење, ротација.
Во македонскиот јазик, може да ги има следниве значења:
Фил Во
Фил Во роден на 22 септември 1979 година е поранешен австралиски рагби играч. Дури и во помладите категории, тој покажал талент, беше капитен на помладите училишни селекции во Сиднеј. Играше за младинските репрезентации на Австралија до 19 и до 21 година. Целата професионална кариера ја помина во Воратаси, за која одигра 124 натпревари во супер рагби и постигна 65 поени. Во дресот на Австралија, тој го направи своето деби против Англија во тест - меч во 2000 година последните моменти од играта. Во неколку наврати беше прогласуван за најдобар шмекер на Воратас.
Нанче Илиевски
Нанче Илиевски (роден на година во Бигор Доленци,  - починал на  година во ) — македонски електротехнички инженер во рударството и металургијата.
Животопис
Илиевски основно образование завршил во родното место (1938), гимназија во Неготин-Краина (1939–1945), во Скопје (1946), Електротехнички факултет во Белград, еден семестар во Диселдорф (1947–1952). Работел како технички директор во рудниците за олово и цинк „Злетово” (Служба за одржување), па на градилиштето на рудниците и железарницата „Скопје”, бил директор на Топилницата (1963–1965), на Капитална изградба (1966– 1970), помошен директор за развој и инвестиции (1970–1976), а потоа и генерален директор за металуршко производство. Добил повеќе награди и признанија.
NGC 4373A
NGC 4373A — леќеста галаксија во соѕвездието Кентаур, заведена во Новиот општ каталог на длабоконебесни тела. Објектот не претставува Дрееров објект.
Објектот бил предмет и на други истражувања, па освен како NGC 4373A се споменува и како ESO 322-8, MCG -6-27-26, DCL 41, IRAS 12229-3902.
Откривање
Објектот е откриен на 8 јуни 1834 година од страна на Џон Хершел, со помош на рефлекторски телескоп, чијашто леќа имала пречник од 18,7 см.
Податоци од набљудување
Според морфолошката класификација на галаксиите, NGC 4373A е од видот S0. Видливиот сјај со голо око изнесува 11,6 m, а оној во рамките на интервалот од минималната до максималната честота 12,6 m, додека површинскиот сјај изнесува 12,3 m/лм2. NGC 4373A има привидни димензии од 2,6' х 0,9'.
Астрономски податоци
Објектот е од епохата Ј2000.0. Положбениот агол на објектот е во износ од 149°.
Други поделби
Проучување на NGC 4373A е вршено од повеќе истражувачи, па поради тоа е вклучен и во други познати збирки според различн критериуми на поделба. Така, во Каталогот на најважните галаксии (PGC), објектот се среќава со ознаката 40549. Во рамките на атласот на длабокото небо, Уранометрија 2000.00, објектот припаѓа на групата означена со бројот 402; додека во Каталогот на основни ѕвезди (GSC) е групиран под бројот 7761. Објектот е забележан и во фотографското истражување спроведено од Паломарската опсерваторија во 1958 година, каде што се споменува во групата под број N/A.
Метропола Лион
Оваа заедница ја заменила Урбаната заедница на Лион на 1 јануари 2015 г. согласно законот за територијално осовременување од јануари 2014 г.
Лопингијан
Лопингијан ― најдоцната низа/последната епоха на пермот. Тоа е последната епоха од палеозоикот. На лопингијанот му претходел гвадалупијанот, а потоа бил проследен од раниот тријас.
Лопингијанот е често синоним за неформалните поими доцен перм или горен перм.
Името било воведено од Амадеус Вилијам Грабау во 1931 година и потекнува од Лепинг, Џијангкши во Кина. Се состои од две фази/доба. Пораната е вучијапингијан, а подоцната е чангсингијан.
Меѓународната хроностратиграфска табела (v2018/07) обезбедува нумеричка старост од 259,1 ± 0,5 Ma. Доколку е одобрен глобалниот граничен стратотипски отсек и точка (GSSP), долната граница на најраната фаза ја одредува нумеричката старост на една епоха. GSSP за вучијапингијанот има нумеричка старост од 259,8 ± 0,4 Ma.
Доказите од Миланковичиевите циклуси наведуваат дека должината на еден ден на Земјата во оваа епоха била приближно 22 часа.
Лопингијанот завршил со Пермско-тријаскиот изумирачки настан.
Дарко Балабан
Дарко Балабан роден во Нови Сад (Р.Србија) на 22 септември 1989 година е српски кошаркар. Тој игра на централната позиција.
Кариера
Почна да се занимава со кошарка во 2003 година во Јанко Луковски и оттаму во 2008 година доаѓа во КК Партизан. Во Сезона 2010/11 играл во Црвена звезда. Во 2011 година, станал член на Смедерево во 1953 година, каде го играл регуларниот дел од сезоната на КЛС, а на крајот од сезоната бил прогласен за МВП на Првата лига. Во март 2012 година, пред почетокот на српската Суперлига, тој премина во БКК Раднички. За сезоната 2012/13година тој се преселил во Муреш, Романија. Сепак, таму ќе остане само до декември 2012 година. Пред почетокот на сезоната 2013/14година потпишува отворен договор со Вршац. Тој ги напушти по само два натпревари и потпиша за македонскиот тим Фени индустри. На почетокот на март 2014 година се вратил во Смедерево во 1953 година. Сезона 2014/15година помина во екипата на Сегед, а на крајот на септември 2015 г. потпиша за ПАОК.
NGC 4373B
NGC 4373B — спирална галаксија во соѕвездието Кентаур, заведена во Новиот општ каталог на длабоконебесни тела. Објектот не претставува Дрееров објект.
Објектот бил предмет и на други истражувања, па освен како NGC 4373B се споменува и како ESO 322-10, MCG -6-27-27A, DCL 45.
Откривање
Објектот е откриен на 8 јуни 1834 година од страна на Џон Хершел, со помош на рефлекторски телескоп, чијашто леќа имала пречник од 18,7 см.
Астрономски податоци
Објектот е од епохата Ј2000.0. Положбениот агол на објектот е во износ од 173°.
Други поделби
Проучување на NGC 4373B е вршено од повеќе истражувачи, па поради тоа е вклучен и во други познати збирки според различн критериуми на поделба. Така, во Каталогот на најважните галаксии (PGC), објектот се среќава со ознаката 40735. Во рамките на атласот на длабокото небо, Уранометрија 2000.00, објектот припаѓа на групата означена со бројот 402; додека во Каталогот на основни ѕвезди (GSC) е групиран под бројот 7761. Објектот е забележан и во фотографското истражување спроведено од Паломарската опсерваторија во 1958 година, каде што се споменува во групата под број N/A.
Зима (слика)
Зима – слика од Димитар Кондовски. Сликата е масло на платно, завршена во 1959 година со димензии 100 х 78 см и се наоѓа во Народниот музеј во Битола.
Опис
На сликата е претставена жена речиси во целост. Има изразито лице и иако е поставено во погорниот дел на сликата – тоа е доминантно и највпечатливо. Со долга коса и неприродно издолжен врат. Облечена е во темен костум низ целото тело. Покрај нејзиниот портрет на кој најдоминантни се издолжени очи, авторот ѝ ги насликал рацете исто така издолжени, необични и слаби.
Сликата е изложена во одделот на постојаната поставка на битолскиот музеј и е важен за следење на развојот на културата и творештвото во Битола и афирмација на институцијата НУ „Завод и музеј“ од Битола.
Џумаја (Солунско)
Џумаја или Џума (Μεσαίο, Месео; до 1949 г. Μεσιό, Месио, до 1926 г. Τζουμά, Ѕума ) — село во Солунско, Егејска Македонија, денес во општината Даутбал на Солунскиот округ во Централна Македонија, Грција. Населението брои 533 жители (2011).
Географија и местоположба
Селото се наоѓа во областа Вардарија во Солунското Поле, на левиот брег на реката Галик, од спротива на с. Нареш. Лежи на надморска височина од 125 м.
Историја
Џумаја во минатото била населена со турско население. Според Васил К’нчов („Македонија. Етнографија и статистика“) во 1900 г. во Џумаја Маала, Лагадинска каза, живееле 150 Турци.
Со Букурешкиот договор во 1913 г. селото било припоено кон грчката држава. Истата година Џумаја имала 106 жители. Во неговиот патописен попис од 1917-18 г. Боривое Милоевиќ ја завел Џумаја со 10 турски куќи. Во 1920 г. во селото останале само 20 лица. Со Лозанскиот договор, преостанатото население е иселено во Турција, а на негово место се доселени 48 грчки семејства од Понд и едно грчко семејство од Источна Тракија. Според пописот од 1928 г. Џумаја била доселеничко село 150 дојденци (49 семејства). Во 1926 г. селото е преименувано во Месио, а во 1949 г. го добило денешното име Месео.
Самоуправа и политика
Селото припаѓа на општинската единица Калитеја со седиште во Градобор, која припаѓа на поголемата општина Даутбал, во округот Солун. Воедно, селото е дел од општинскиот оддел Џумаја, каде спаѓаат и селата Даутли и Ени Маала.
Стопанство
Населението се занимава со одгледување на тутун, жито и други земјоделски култури, а делумно е застапено и сточарството.
Арминдо Фонсека
Арминдо Фонсека (Armindo Fonseca; р. во Рен) — француски професионален друмски велосипедист, кој вози за професионалната континентална екипа.
Право Брдо
Право Брдо — село во Општина Петрич.
Географија и местоположба
Селоѕо Право Брдо се наоѓа во планински реон. Селото се наоѓа во јужните падини на планината Огражден, југозападно од селото Долна Рибница. Климата е преходносредиземноморски, со минимум летен и зимски максимум на врнежите.
Историја
Во XIX век Право Брдо е малку чисто македонско село во состав на Петричката каза на Серскиот санџак. Во „Култура Личности, Монастир и Салоника“ се вели дека во 1873 г. „Прабо бридо“ (Prabo brido) е село со 15 домаќинства со 40 жители, Македонци.
Според статистиката на Васил К’нчов („Македонија. Култура и спорт“) од 1900 г, во селото живееле 108 жители, сите македонски христијани. Според статистиката на секретарот на Бугарската егзархија, Димитар Мишев (La Macédoine et sa Population Chrétienne) во 1905 година населението се состои од 120 Македонци.
Пливање на Летните олимписки игри 2012 – 200 м краул во машка конкуренција
Пливачката трка на 200 метри краул за мажи на Летните олмписки игри 2012 се одржа на 29 - 30 јули во базенот од Олимпискиот центар за водени спортови во Лондон..
Златниот медал го освои Јанек Ањел од Франција, а сребрениот медал го поделија Сун Јанг од Кина и Парк Тае Ван од Јужна Кореја.
Рекорди
Пред натпреварувањата, светскиoт и олимпискиот рекорд беа:
Бело знаме (слика)
Бело знаме е енкаустична слика на уметникот Џаспер Џонс. Создадено во 1955 година, веднаш по неговата прва слика на знаме, насловено како едноставно Знаме, таа била првота слика на Џонс која била снабдена во Музејот Метрополитен во Њујорк, купено од уметникот во 1998 година. Цената била необјавена, но експертите ја процениле нејзината вредност во тоа време повеќе од 20 милиони долари.
Сликата е релативно ран пример за многуте дела создадени од Џонс од 1954 година, инспирирани од сонот за знамето на Соединетите Држави. Обоено на платно со употреба на енкаустика, масло, весников материјал и јаглен, Бело Знаме е првото монохроматско прикажување на знамето на САД од страна на Џонс. Со мерка од 198,9 cm на 120,7 cm, тоа е исто така и најголемото од неговите слики со знаме.
Џонс работел на три одделно истегнати области на платно - 48 ѕвезди на горниот лев, седум од тринаесетте ленти на горниот десен дел, а останатите шест подолги ленти подолу - кои потоа биле комбинирани за да формираат целина. Знамето е прикажано во облик што ја презел во периодот 1912 до 1959 година, со 48 бели ѕвезди на синиот кантон што ги претставуваат тогашните сојузни држави (пред приемот на Алјаска и Хаваи) со тринаесет црвени и бели ленти. Ѕвездите и лентите се градат како колаж хартија и ткаенина, кои биле натопени во стопен пчелин восок, пред да бидат нанесени на површина од пчелин восок. Трите колажи биле споени заедно и покриени со слој на краткотрајна валкана бела енкаустика (пчелин восок измешана со бел пигмент) со нагласи додадени во боја на бело масло. Брзите четки на Џонс се јасно видливи во грубо готовиот енкаустичен медиум. Завршената работа го покрива целото платно, без рамка,
Изборот на Џонс на државното знаме му овозможувало да истражи познат дводимензионален предмет, со неговата едноставна внатрешна геометриска структура и комплексно симболично значење. Вградениот колаж ја нарушува рамномерноста на знамињата, додека бело-белиот енкааустик го уништува вообичаеното црвено-бело и сино боја на знамето, оставајќи духовен балсамичен остаток. Нео-дадовото дело на Џонс предвидува аспекти на поп-уметноста, минималната уметност и концептуалната уметност.
<sup class="noprint Inline-Template Template-Fact" data-ve-ignore="true" style="white-space:nowrap;">[ <span title="This claim needs references to reliable sources. (May 2019)">потребно е цитат  ]
Неговата аукција во Кристи во 1988 година за седум милиони долари било за кратко време највисоката цена на аукцијата за уметничко дело од жив уметник, со оглед на тоа што рекордот бил надминат следниот ден од друга слика на Џонс.
Екатерина Паница
Екатерина (Катерина) Иванова Измирлиева, по мажот ѝ Паница, нарекувана Додата и Ковалевска (родена во  година во  - починала во  година во ) — македонски просветен работник, сопруга на револуционерот Тодор Паница.
Животопис
Екатерина Паница завршила Солунската женска егзархиска гимназија во 1900 година, а потоа била учителка во с. Просечен (Драмско), во Солун и во с. Горно Броди (Серско). Подоцна емигрирала во Бугарија и била учителка во Несебар и во други места. Била соработник на ТМОРО. На 17 мај 1907 година се омажила за Тодор Паница.
Ширбаново
Ширбаново (Рупите) — село во Петричко, Пиринска Македонија, денес во општината Петрич на Благоевградската Област, Југозападна Бугарија.
Географија и местоположба
Селото Ширбаново се наоѓа на 7 километри северо од Петрич, во Петричко-санданската котлина. На 2 км источно од селото е вулканскиот врв Кожух. На источниот дел од ридот се наоѓа месноста Рупите, познато по своите лековити минерални извори со температура од 75 ° С. Климата е преодна средоземна со летни минимални и зимски максимални врнежи. Просечните годишни врнежи од дожд се околу 700 мм. Селото се наоѓа на надморска висина од 147 метри. Атарот на селото зафаќа површина од 9.257 км2.
Османлиско Царство
Селото се споменува во османлиски дефтери од 1570 година, во 1664-1665 година. Според првиот дефтер, во 1570 година во селото живееле 3 муслимански семејства и 28 христијански семејства.
Во текот на 19 век, селото било чисто македонско и било во составот на Петричката каза. Во „Етнографија на Адријанопол, Монастир и Салоника“ се вели дека во 1873 г. Ширбан (Chirban) е село со 40 семејства и 142 Македонци. Во 1889 - 1892 година, црквата „Успение на Пресвета Богородица“ била изградена на местото на постара црква. Црквата е насликана од Милош Јаковлев, кој најверојатно починал додека работел на фреските, бидејќи црквата останала делумно насликана.
Според статистиката на Васил К’нчов („Македонија. Етнографија и статистика“) во 1900 година селото имало 252 жители, сите Македонци. Со писмо од 21 февруари 1904 година, селскиот градоначалник (мухтар) и селските старешини се пожалиле на рускиот царски конзул во Солун, Николај Демерик, за делата на турскиот чифликчија и го замолиле да им помогне во отстранувањето на постојаните закани и неспокојство. Селото било под влијание на Бугарската егзархија. Според податоците на секретарот на егзархијата Димитар Мишев („La Macédoine et sa Population Chrétienne“) во 1905 година во селото живееле 304 Македонци под врховенството на Бугарската егзархија.
По избувнувањето на Балканските војни во 1912 година, две лица од селото биле доброволци во Македонско-одринските доброволни чети. За време на Балканските војни, во 1913 година селото било окупирано и запалено од страна на грчката армија.
Бугарија
По крајот на Балканските војни, селото било вклучено во составот на Бугарија. ==Население ==
Знаменитости
Селото Рупите се наоѓа на територијата на Ширбанов, каде во последните години од животот живеела Баба Ванѓа. Овде во 1994 година, финансиран од самата Ванѓа и во рамките на проектот на архитектите Богдан Томалевски и Лозан Лозанов, бил изграден храмот „Света Петка“. Овде се наоѓаат и куќата и гробот на Ванѓа. Областа, заедно со црквата, е дел од 100-те бугарски туристички атракции.
Редовни настани
Секоја година на Рупите, на 15 август, [Успение на Пресвета Богородица], постои традиционален собир. Застапена е традиционалната музика од овој крај и се изведуваат локални ора. Популарни спортски настани за време на настанот се фудбал и борење.
Локвањи
Локвањи – слика од Јован Димовски. Сликата е масло на платно, завршена во 1956 година со димензии 61 х 91 см и се наоѓа во Народниот музеј во Битола.
Опис
На сликата „Локвањи“ е претставен пејзаж со водни лилјани во вода. Врз целата слика е насликана водената површина низ која виреат различни стебленца на растенија кои растат од дното под водата. Во централниот дел на сликата насликани се една поголема група водни лилјани – растенија кои имаат големи цутови и цветови и кои како да лебдат на површината од водата. Сликата го воспева животот – хармонијата во пејзажот, во водата и растителниот свет. Насекаде блика живот и поетска хармонија.
Авторот брзо го сликал мотивот, сакајќи да го прикаже моментот на некое чисто, топло и пријатно летно пладне. Тоа е негов субјективен впечаток и доживување – постапка која во сликарството е позната како импресионизам. Авторот сакал своето позитивно емотивно чувство да го пренесе преку лебдеењето на цветовите на водните лилјани во водата. Сликата е весела, полна со живот и воспевање на раскошот на природата.
Црква „Св. Никола Горни“ - Царев Двор
Свети Никола — главна селска црква во селото Царев Двор, Општина Ресен, Македонија.
Местоположба
Се наоѓа во северниот дел на селото Царев Двор.
Историја
Црквата била подигната во 1875 година. На источната страна од црквата има камен со натпис 1837 и други зборови.Според истражување на завод завод и музеј Битола црквата е градена на темели на стара црква.
Во црквата постои спомен-соба, а на нејзината источна страна и спомен-плоча поставена на Општинскиот одбор на Сојузот на борци од НОБ - Ресен на која пишува:
Легенда
Легендата за градењето на оваа црква вели дека селаните наумиле да градат своја црква, турските власти не дозволувале. Тогаш, селаните се послужиле со невообичаен трик. Земале еден камен и на него исклесале крст. Есента истиот камен го закопале во земја, на местото каде што сакале да подигнат црква. Пролетта, кој знае по кој пат, отишле кај надлежните турски власти со своето барање и им рекле дека ако се копа на посоченото место ќе има „божји знак“. Турците на крајот попуштиле и дозволиле да се копа на местото, а кога бил најден и каменот, била дозволена и градбата на црквата.
Политика на Белорусија
Политиката на Белорусија се одвива во рамка на претседателска република со дводомен парламент. Претседателот на Белорусија е шеф на државата. Извршната власт номинално ја врши владата, на нејзиниот врв седи церемонијален премиер, назначен директно од претседателот. Законодавната моќ е де јуре доделена на дводомниот парламент, Националното собрание, но претседателот може да донесува декрети кои се извршуваат на ист начин како и законите, за неспорно време.
За време на советскиот период, денешна Белорусија имала комунистички политички систем кој бил уставно дефиниран како марксистичко-ленинистичка еднопартиска социјалистичка република водена делумно од политичките идеи на Карл Маркс, еден од татковците на историскиот материјализам, како и од Фридрих Енгелс. и Владимир Ленин. Единствената легална владејачка партија била Комунистичката партија на Белорусија (КПБ), која била дозволена според уставот.
Декларацијата за суверенитет на Белорусија на 27 јули 1990 година не произлегла од долгогодишните политички аспирации, туку од реакциите на домашните и надворешните настани. Особено, прогласувањето независност на Украина ги навела лидерите на тогашната Белоруска ССР да сфатат дека Советскиот Сојуз е на работ на распаѓање.
По формирањето на Република на 25 август 1991 година, Станислав Шушкевич бил избран за прв белоруски лидер и на оваа функција бил до 1994 година. Шушкевич се надевал дека ќе ја оддалечи земјата од нејзиното советско минато и ги поддржал социјалдемократските реформи. Неговиот наследник, Александар Лукашенко, по преземањето на функцијата во 1994 година, почнал да ги враќа функциите од советскиот период и повторно ги вовел симболите од советска Белорусија.
Лукашенко е на чело на авторитарна влада и медиумите често го нарекуваат „последниот диктатор на Европа“. Изборите не се сметаат за слободни и фер од меѓународните набљудувачи, противниците на режимот се репресирани, а медиумите не се слободни.
Независност од Руското Царство
Првиот обид за воспоставување суверена белоруска држава во современата историја се случил на почетокот на 1918 година со прогласувањето независност на Белоруската Демократска Република. Кратковечната држава била уништена од советската инвазија во 1919 година. Радата на Белоруската Демократска Република оттогаш постои како влада во егзил.
Болшевиците создале марионетска советска влада на Белорусија во Смоленск. Во 1924 година, Советската Социјалистичка Република Белорусија се приклучила на СССР заедно со Русија, Украина и Закавказје под контрола на Советскиот Сојуз.
Независност од СССР
Изборите на 4 март 1990 година за Врховниот совет на републиката ѝ дале на земјата законодавен дом кој малку се разликувал од претходните законодавни тела: само 10 отсто од пратениците биле членови на опозицијата. Но, во најголем дел, населението изгледало задоволно со новите пратеници а повиците на Белорускиот народен фронт (БПФ) за независност и напорите за градење нација не успеале да ги поттикнуваат истите силни емоции како движењата во соседна Украина и балтичките земји. Иако Врховниот совет на Белоруската ССР ја усвоил Декларацијата за државен суверенитет на Белоруската Советска Социјалистичка Република на 27 јули 1990 година (некои две недели откако Русија го прогласила сопствениот суверенитет), референдумот од март 1991 година одржан низ Советскиот Сојуз покажал дека 83 проценти од Белорусите сакале да го зачуваат Советскиот Сојуз.
Политичките промени во Белорусија дошле дури по државниот удар во Москва во август 1991 година, и последователната реакција на Централниот комитет на Комунистичката партија на Белорусија: КПБ го покажала своето задоволство од обидот за државен удар со воздржување од осуда на пучистите. По падот на пучот и целосното обновување на независноста на Естонија и Летонија, и прогласувањето независност од страна на Украина, Белорусија прогласила сопствена независност на 25 август давајќи ѝ на својата постоечка декларација за суверенитет статус на уставен документ. На 28 август, премиерот Вјачеслав Кебич изјавил дека тој и целиот негов кабинет го „суспендирале“ своето членство во ЦПБ. Следниот ден, и руската и белоруската влада ги прекинале активностите на комунистичката партија.
Политички партии
Станислав Шушкевич на почетокот на 1993 година забележал дека речиси 60 отсто од Белорусите не поддржуваат ниту една политичка партија, само 3,9 отсто од гласачкото тело ја поддржуваат комунистичката партија, а само 3,8 отсто ја фаворизираат БПФ. Влијанието на другите партии било многу помало.
Најактивна и видлива од опозициските политички групи во Белорусија во првата половина на 1990-тите била Белорускиот народен фронт (БПФ), основан во октомври 1989 година со Зианон Пазнијак како претседател. БПФ се прогласила за движење отворено за секој поединец или партија, вклучувајќи ги и комунистите, под услов оние што се приклучииле да ја делат нејзината основна цел за целосно независна и демократска Белорусија. Критичарите на БПФ, сепак, тврделе дека таа навистина е партија, посочувајќи ја целта на движењето да бара политичка моќ, да има „кабинет во сенка“ и да биде ангажиран во парламентарната политика.
Обединетата демократска партија на Белорусија била основана во ноември 1990 година и била првата политичка партија во независна Белорусија, освен комунистичката партија. Нејзиното членство е составено од техничка интелигенција, професионалци, работници и селани. Таа барале независна Белорусија, демократија, слобода на етничко изразување и пазарна економија.
Белоруското социјалдемократско собрание (Храмада) се појавило во март 1991 година. Нејзините членови вклучуваат работници, селани, студенти, воен персонал и урбана и рурална интелигенција. Нејзината програма се залага за независна Белорусија, која не го исклучува членството во ЗНД, и пазарна економија со државна регулација на одредени сектори. Собранието соработува со други партии и се смета себеси за дел од светското социјалдемократско движење.
Белоруската селска партија, основана во февруари 1991 година, е со седиште во Минск и има ограноци во повеќето области. Целите на партијата вклучуваат приватизација на земјиштето, слободен пазар, демократска влада и поддршка на белоруската култура и хуманизам.
Белоруската христијанско-демократска унија, основана во јуни 1991 година, била продолжение на Белоруската Христијанско-демократска партија, која била распуштена од полските власти во западна Белорусија во 1930-тите. Нејзиното членство главно се состои од интелигенција и ги застапува христијанските вредности, ненасилството, плурализмот, приватната сопственост и мирните односи меѓу етничките групи.
Словенскиот совет „Белаја Рус“ бил основан во јуни 1992 година како конзервативна русофилска група која ги брани руските интереси во сите сфери на општествениот живот, жестоко се противи на статусот на белорускиот како единствен официјален јазик на републиката и бара еднаков статус на рускиот јазик.
Во 1995 година, други партии кои биле основани се Белоруската еколошка партија, Националната демократска партија на Белорусија, Партијата за народен договор, Себелоруската партија за народно единство и согласност, Белоруската обединета аграрна демократска партија, Белоруски научен индустриски конгрес, Белоруската зелена Партијата, Белоруската хуманитарна партија, Белоруската партија на трудот, Белоруската партија на трудот и правдата, Белоруската социјалистичка партија, Либерално-демократската партија на Белорусија, Полската демократска унија и Републиканската партија.
Администрација на Лукашенко
Александар Лукашенко е претседател од 1994 година. Лукашенко е цитиран како рекол дека има „авторитарен стил на владеење“ што го користи за да управува со земјата. Советот на Европа ѝ забранил на Белорусија членство од 1997 година поради бројни нерегуларности при гласањето на уставниот референдум во ноември 1996 година и на дополнителните избори за парламентот. Според Венецијанската комисија на Советот на Европа, уставот на Белорусија е „нелегален и не ги почитува минималните демократски стандарди и на тој начин ги крши принципите на поделба на власта и владеењето на правото“. Белоруската влада, исто така, била критикувана од Хјуман рајтс воч за кршење на човековите права и нејзините постапки против невладините организации, независните новинари, националните малцинства и опозициските политичари.
Во сведочењето пред Комитетот за надворешни односи на американскиот Сенат, државниот секретар Кондолиза Рајс ја означил Белорусија, меѓу шесте други држави, како дел од списокот на САД на истурени места на тиранијата. Белоруското Министерство за надворешни работи објавило дека изјавата на секретарот Рајс „се лоша основа“ за формирање добар белоруско-американски сојуз.
ЕУ санкционирала уште 21 белоруски функционери на почетокот на 2012 година. Откако Белорусија ги протерала амбасадорите на ЕУ и Полска како одговор на тоа, земјите на ЕУ заеднички ги повлекле своите амбасадори од Белорусија, наведувајќи ја огромната загриженост за политичкото угнетување во нацијата. Не е тајна дека „Полска го презеде најсилното водство против тековната репресија во Белорусија, домаќин на радиодифузни станици за опозициските сили“ како Белсат и „давајќи азил на голем број прогонети личности“.
За време на владеењето на Лукашенко имало неколку случаи на прогон, вклучително и исчезнување или смрт на истакнатите опозициски лидери Јуриј Зачаранка и Виктар Ханчар и независните новинари Димитриј Завадски и Вероника Черкасова.
Од 2017 година, Белорусија е исто така единствената нација во Европа која ја задржува смртната казна за одредени злосторства.
Говор, собрание, медиуми и опозициски партии
Владините ограничувања на слободата на говорот и печатот, мирното собирање, религиите и движењето се зголемиле во 2001 година. И покрај уставните одредби, владиниот декрет од 1998 година го ограничил правото на граѓаните да го изразат своето мислење. Иако независните медиуми остануваат широко достапни во Минск, како дел од континуираната репресија на активноста на опозицијата, властите ја зајакнале својата кампања на вознемирување против независните медиуми. Властите продолжиле строго да го ограничуваат правото на слободен печат преку речиси монополи на средствата за производство на весници; средства за дистрибуција на национално ниво радиодифузни медиуми, како што се телевизијата и радиото, и со негирање акредитација на новинари кои ја критикуваат владата.
Слободата на собирање е ограничена според поранешниот советски закон, кој сè уште е валиден. Потребна е апликација најмалку 15 дена пред настанот. Локалната самоуправа мора да одговори позитивно или негативно најмалку 5 дена пред настанот. Јавните демонстрации се случувалечесто во 2001 година, но секогаш под надзор на владата.
Уставот предвидува слобода на вероисповед; сепак, властите го ограничуваат ова право во пракса. Иако членот 16 од изменетиот устав од 1996 година, ја потврдува еднаквоста на религиите и деноминациите пред законот, тој исто така содржи рестриктивен јазик кој предвидува дека соработката помеѓу државата и верските организации „се регулира во поглед на нивното влијание врз формирање на духовни, културни и селски традиции на белорускиот народ“.
Властите издаваат внатрешни пасоши на сите возрасни лица, кои служат како примарни документи за идентификација и од нив се бара да патуваат, да добијат постојано сместување и да се регистрираат во хотел.
Уставот предвидува право на работниците - освен на државните безбедносни и воени лица - доброволно да формираат и да се приклучуваат на независни синдикати и да спроведуваат акции за одбрана на правата на работниците, вклучително и правото на штрајк. Меѓутоа, во пракса, овие права се ограничени. Белорускиот Слободен синдикат (БФТУ) бил основан во 1991 година и бил регистриран во 1992 година. По штрајкот на работниците во Минското метро во 1995 година, претседателот ги прекинал своите активности. Во 1996 година, лидерите на БФТУ формирале нова „чадор“ организација, Белоруски конгрес на демократскиот синдикат (БКДС), кој опфаќа четири водечки независни синдикати и соопштува дека има околу 15.000 членови.
Во мај 2001 година била поднесена жалба до МОТ од неколку синдикални организации. Била спроведена синдикална кампања за да се подигне меѓународната свест и да се изврши притисок врз владата на Белорусија. На 27 јули 2001 година тие продолжиле да „му создаваат проблеми на меѓународна сцена“. Во неколку наврати биле упатени предупредувања до синдикатите кои се сметаат за премногу политички и недоволно конструктивни. Двапати, на 27 јули и 27 септември, банкарските сметки на биле замрзнати од властите. На челниците им се заканувало со кривично гонење. Биле спроведени истраги, но без резултат. Сметките потоа биле повторно отворени.
Во 2005 година, владата на Лукашенко започнала кампања против Унијата на Полјаците во Белорусија (УПБ), која го претставува полското малцинство во Белорусија и била најголемата граѓанска организација неконтролирана од владата во тоа време. Белоруските власти тврделе дека нивните прозападни полски соседи се обидуваат да ја дестабилизираат владата на Белорусија. Во мај и летото бил затворен весник на полски јазик, и истиот бил заменет по кое започнала медиумска кампања против Полска; двете страни меѓусебно ги протерале своите дипломати.
Во 2013 година, Амнести интернешнал го окарактеризирал белоруското законодавство за регистрација на невладини организации како „препрописно“.
Белоруското Министерство за правда ги негирало сите обиди за регистрирање нови политички партии од 2000 година Белоруската Христијанска Демократија направила 7 обиди за регистрација, Партијата на слободата и напредокот — 4 обиди; Спречена била регистрација и на партијата Народна Храмада. Министерството ги оправдало сите одбивања со причините за кои се смета дека се вештачки и слаби. На пример, министерството одбило да регистрира локален огранок на партијата БПФ во регионот Хродна поради „неправилно растојание меѓу линиите“ во документите. При уште еден обид за регистрација на оваа филијала, министерството ги побарало дополнителните документи кои не биле наведени во законот.
Едно од одбивањата добиено од Белоруската Христијанска Демократија како причина бил нареден недостатокот на информации за домашните или работните телефони за некои од основачите на партијата. Друго одбивање било засновано на изјавата во повелбата партијата дека нејзините членови треба да бидат „поддржувачи на христијанскиот светоглед“. Во 2009 година, Министерството изјавило дека процесот на регистрација е поедноставен, но правните експерти на политичките партии се сомневале во оваа изјава тврдејќи дека се засегнати само незначителни прашања.